Erik Ringnes

Erik Ringnes (født 4. juli 1955) er en norsk gårdbruker og politiker, som i perioden 2007 - 2015 var gruppeleder for Venstre i Hedmark fylkesting. Han har tidligere vært kommunestyrerepresentant i Stange kommune i perioden 1999 - 2019 og satt i formannskapet i den siste perioden. Han var leder i Hedmark Venstre i perioden 2001 - 2013, medlem av Venstres Landsstyre fra 2000 – 2013 og 1.kandidat for Hedmark Venstre ved Stortingsvalgene i 2005, 2009 og 2013. Erik Ringnes tok initiativ til etableringen av Kornbøndenes Interesseorganisasjon (KiO) i 1997, og var leder for organisasjonen i perioden 1997 til 2003.

Han bor på Ringnes gård i Stange sammen med sin kone Gerd Wikan.

 Eksterne lenker 
 Venstres fylkestingrepresentanter samt kommunestyremedlemmer i Hedmark

Kategori:Norske foreningspersoner
Kategori:Venstre-politikere i Hedmark